Държавен вестник, бр. 26, 2025 г., стр. 83

БРОЙ  26	
Д Ъ Р Ж А В Е Н  В Е С Т Н И К 	
СТР.  83   
които не отговарят на условията за търгуеми 
прехвърляеми данъчни кредити, не се отчитат 
като приход при определяне на допустимата 
печалба или загуба на съставно образувание.“;
в) създават се ал. 9а – 9ж: 
„(9а) Когато допустим възстановим данъчен 
кредит или търгуем прехвърляем данъчен кредит 
е свързан със закупуването или създаването на 
актив и съгласно счетоводната си политика 
съставното образувание, на което е предоставен 
данъчният кредит, отчита стойността на този 
данъчен кредит в намаление на балансовата 
стойност на актива или като приход пропор­
ционално през периода на полезния живот 
на актива, съставното образувание може да 
прилага тази счетоводна политика за целите 
на определянето на допустимата си печалба 
или загуба.
(9б) Когато съставно образувание продаде 
търгуем прехвърляем данъчен кредит в срок 
от 15 месеца след последния ден на данъчния 
период, в който на образуванието е предоставен 
данъчният кредит, при определяне на допус­
тимата си печалба или загуба за този данъчен 
период то отчита като приход продажната цена 
на данъчния кредит. В случай че съставното 
образувание продаде данъчния кредит след 
изтичане на срока по изречение първо, при 
определяне на допустимата си печалба или 
загуба за данъчния период на продажбата то 
отчита като загуба разликата между стойността 
на данъчния кредит и продажната му цена. 
(9в) Когато съставно образувание, на което 
е предоставен търгуем прехвърляем данъчен 
кредит, отчита за целите на определянето на 
допустимата си печалба или загуба стойността 
на този данъчен кредит пропорционално през 
периода на полезния живот на актив съгласно 
ал. 9а и продаде този данъчен кредит след из­
тичане на срока по ал. 9б, при определяне на 
допустимата си печалба или загуба съставното 
образувание отчита като загуба разликата между 
стойността на данъчния кредит и продажната 
му цена пропорционално през периода на ос­
таващия полезен живот на актива.
(9г) В случаите по ал. 9а, когато търгуем 
прехвърляем данъчен кредит не бъде използван 
изцяло или частично или не бъде продаден в 
срока му на валидност от съставното образу­
вание, на което е предоставен, при определя­
не на допустимата си печалба или загуба за 
данъчния период, в който изтича валидността 
на данъчния кредит, съставното образувание 
отчита стойността на неизползваната част на 
данъчния кредит като загуба или като увели­
чение на балансовата стойност на актив.
(9д) Когато съставно образувание – купувач 
на търгуем прехвърляем данъчен кредит, използ­
ва данъчния кредит за намаляване на данъчно 
задължение за включен данък, образуванието 
отчита като приход за целите на определяне 
на допустимата си печалба или загуба разли­
ката между стойността на данъчния кредит и 
покупната му цена, пропорционално на частта 
от данъчния кредит, използван за намаляване 
на данъчно задължение за включен данък. 
(9е) Когато съставно образувание – купу­
вач на търгуем прехвърляем данъчен кредит, 
продаде данъчния кредит, образуванието от­
чита печалбата или загубата от продажбата 
при определяне на допустимата си печалба 
или загуба за данъчния период, в който е из­
вършена продажбата. За целите на изречение 
първо печалбата или загубата от продажбата се 
определя като разлика между продажната цена 
и сумата от покупната цена, намалена с частта 
от данъчния кредит, използвана за намаляване 
на данъчно задължение за включен данък, и 
отчетения приход в случаите по ал. 9д.
(9ж) Когато търгуем прехвърляем данъчен 
кредит не бъде използван изцяло или частично 
или не бъде продаден в срока му на валидност 
от съставно образувание – купувач на данъч­
ния кредит, при определяне на допустимата 
си печалба или загуба за данъчния период, в 
който изтича валидността на данъчния кредит, 
съставното образувание – купувач отчита като 
загуба разликата между сумата от покупната 
цена и отчетения приход в случаите по ал. 9д 
и частта от данъчния кредит, използвана за 
намаляване на данъчно задължение за вклю­
чен данък.“ 
15. Създават се чл. 260н1 и 260н2: 
„Избор за третиране на печалби или загуби 
от участия 
Чл. 260н1. (1) Подаващото информация със­
тавно образувание може да упражни избор да не 
се прилага чл. 260н, ал. 2, т. 3 по отношение на 
всички участия в собствеността, с изключение 
на дялово участие в портфейл, притежавани от 
съставни образувания на многонационалната 
група предприятия, разположени в дадена 
юрисдикция. Изборът е валиден за срок от пет 
данъчни периода считано от данъчния период, 
в който е упражнен. Изборът се подновява ав­
томатично, освен ако подаващото информация 
съставно образувание го оттегли в края на този 
срок. Изборът не може да бъде оттеглен по 
отношение на участие в собствеността, когато 
загуба, свързана с това участие в собственост­
та, е била взета предвид при определяне на 
допустимата печалба или загуба на притежа­
ващото го съставно образувание през периода 
на валидност на избора.
(2) При прилагане на ал. 1 не се прилагат 
чл. 260т, ал. 3, т. 1 и чл. 260у, ал. 6, т. 1.
(3) В случаите на квалифицирано участие в 
собствеността се прилага чл. 260н2.
Третиране на квалифицирани данъчни пре­
димства в случаите на квалифицирано участие 
в собствеността 
Чл. 260н2. (1) За целите на този член „ква­
лифицирани данъчни предимства“ са суми, 
получени във връзка с квалифицирано участие 
в собствеността от съставно образувание, при­
тежател на това участие, с които се намалява 
до изчерпването му квалифицираното участие 
в собствеността и които са: